OpenLLM-France/wikimedia huggingface dataset:
# Espainiako Bankuaren eraikina (Melilla)

Espainiako Bankuaren eraikina estilo arrazionalistako eraikina da, Melilla hiri espainiarrekoa, eta Doctor Pagés Klinika Militarra hartzen du.
Melillako Espainia plazan dago eta Melillako Hiriko Multzo Historiko Artistikoaren parte da, Interes Kulturaleko Ondasuna.

## Historia

1913ko otsailean ireki zituen ateak Espainiako Bankuaren lehen sukurtsalak, 1911n Melillako Merkataritza Ganberak eskatuta; geroago, Juan de Zavala Laforak, 1935ean, bere egoitza hartzeko eraikin bat diseinatu zuen. 1944ko ekainaren 22an amaitu zen eta 1944ko uztailaren 18an inauguratu zen. Urte hartan itxi egin zuten, gastuak murrizteko, eta gaur egun Klinika militarra da.

## Deskribapena

Oinplano poligonala du, trapezio laukizuzena, Espainia plazaren kurbadurari egokitua; beheko solairua du, eta, han, erdiko atondo bat, zutabeekin, eta, haien artean, erakusmahaiak, marmolez estalitako hormak eta argizuloa, eta hiru solairu beheko solairuaren gainean.
Marmolez eraikitako fatxadatik erdiko ataria gailentzen da, sarrerako atera ematen duten lau mailako harmailadia, burdinazkoa eta erdi-puntuko arku batean, eta balkoia bermatzen duten zutabeak dituena.

## Erreferentziak

* ↑ «El Banco de España confirma el cierre de sus sucursales de Ceuta y Melilla» El Economista.es 23 de mayo de 2011.

## Kanpo estekak

* Datuak: Q38114755
* Multimedia: Edificio del Banco de España, Melilla / Q38114755
# Chengduko metroa

Chengduko metroa (txineraz: 成都地铁), Txinako Herri Errepublikako Sichuan probintziako Chengdu hirian eraikitzen ari den garraiobidea da. Lehen linea 2005eko abenduan hasi ziren eraikitzen eta 2010eko irailaren 27an zabaldu zen.

## Eraikuntza

Metroa eraikitzeko lehen egitasmoa 1992an aurkeztu zen, baina diru ezak, hamar urte berandutu zuten behin-behineko proiektuaren aurkezpena. 2002an eta 2003an hiriak gobernuaren onarpena espero zuenean, Nanjingeko metroa onartu zuten Chengduko metroaren ordez, eta beste bi urtez berandutu zen lanen hasiera. Azkenik 2005eko abuztuaren 9an onartu zen eta lanak hilabete batzuk beranduago hasi ziren. Metroaren eraikuntzan 7.000 milioi yuan erabili ziren.
Metroa Chengdu Metro Limited Liability Company delako enpresa publikoak kudeatzen du. 2010eko martxoan geltoki gehienak ia amaiturik zeudela, lehen trenekin frogak egiten hasi ziren. Lehen linea ofizialki urte bereko irailaren 27an zabaldu zen. Metroaren bigarren linea 2012ko irailaren 16an zabaldu zen.

## Lineak
### Gaur egungo sarea

CHENGDUKO METROA :
| Linea | Ibilbidea | Luzera (km) | Geltokiak | Zabaltze data | Azken luzapena |
| 1 | Shenxian lakua - Century City | 18,5 | 16 | 2010 | |
| 2 | Xipu - Chengdu Hangzheng Xueyuanzhan | 31,2 | 26 | 2012 | 2013 |
| | GUZTIRA | 49,7 | 42 | | |

### Eraikitzen

* 2. linea: Longquan Ekialdea eta Shiniu elkartuko ditu eta 50,65km luze eta 26 geltoki izango ditu. Lehen fasea 2012rako zabaldu zen.
* 3. linea: Hongxingetik Banqiao Hegoaldera (49.28km; 22 geltoki)
* 4. linea: Wenjiangetik Xihera (38.9km, 19 geltoki)

### Etorkizuna

Metroa faseka eraikiko da, eta lehen fasean bost linea, 126 kilometro eta 116 geltoki eraikitzea espero da. Etorkizunean metro sarea are gehiago hedatuko da eta 250 kilometro izatera hel daiteke.
* 5. linea: Simaqiaotik Jianghera (24.63km; 13 geltoki)
* 6. linea: Ibilbidea zehazteke.
* 7. linea: Ibilbidea zehazteke.

## Trenak

Metroaren kudeatzaileak 22 tren eraikitzeko agindua eman zuen, eta Changchungo tren egile batek eraikiko ditu. Guztira hiru bagoi izango dituzte eta 1.200 pertsonentzako tokia.

## Erreferenziak

* ↑ http://news.sina.com.cn/c/2010-09-27/151321180183.shtml Sina.com webgunea.

## Ikus, gainera

* Txinako Herri Errepublikako metroen zerrenda

## Kanpo estekak

* (Txineraz) Chengduko metroaren webgune ofiziala.
* Datuak: Q1660063
* Multimedia: Chengdu Metro / Q1660063
# Cirkuše v Tuhinju

Cirkuše v Tuhinju Kamnik udalerriko Tuhinj haranean kokatutako herrixka da, Esloveniako Karniola Garaia eskualdean.

## Izena

Herrixkaren izena Cirkuše-tik Cirkuše v Tuhinju-ra aldatu zuten 1955. urtean.

## Erreferentziak

* ↑ Statistical Office of the Republic of Slovenia
* ↑ Spremembe naselij 1948–95. 1996. Database. Ljubljana: Geografski inštitut ZRC SAZU, DZS.

## Kanpo estekak

* Cirkuše v Tuhinju Geopedian
* Datuak: Q5121933
* Multimedia: Cirkuše v Tuhinju / Q5121933
# Citi Field

Citi Field AEBtako New York hiriko Queens auzoan dagoen beisbol estadio bat da. 2009an inauguratu zen eta New York Mets taldearen jokalekua da.

## Iruditegia

* Kanpoaldea.
* Barnealdea, Jackie Robinson biribilgunea.
* Zelaia gauez.
* Barnealdearen ikuspegi panoramikoa.

## Kanpo estekak

* Citi Field estadioa. New York Mets taldearen webgunea (Ingelesez)
* Datuak: Q1072882
* Multimedia: Citi Field / Q1072882
# Citizens Bank Park

Citizens Bank Park AEBtako Pennsylvania estatuko Filadelfia hirian dagoen beisbol estadio bat da. 2004an inauguratu zen eta Philadelphia Phillies taldearen jokalekua da.

## Iruditegia

* Kanpoaldea.
* Zelaia hutsik.
* Zelaia eta harmailak.
* Barnealdearen ikuspegi panoramikoa.

## Kanpo estekak

* Citizens Bank Park estadioa. Philadelphia Phillies taldearen webgunea (Ingelesez)
* Datuak: Q912770
* Multimedia: Citizens Bank Park / Q912770
# Colorado Rockies

Colorado Rockies AEBtako Colorado estatuko Denver hirian egoitza duen MLB ligako beisbol talde bat da. Etxeko partiduak Coors Field estadioan jokatzen ditu.

## Palmaresa

* MLBko txapelketak (0): -
* Liga Nazionaleko Txapelketak (1): 2007
* Mendebaldeko Dibisio Txapelketak (0): -

## Iruditegia

* Coors Field.
* Matt McBride.
* Juan Nicasio.
* Ryan Spilborghs.

## Kanpo estekak

* Colorado Rockies taldearen webgunea (Ingelesez)
* Datuak: Q388858
* Multimedia: Colorado Rockies / Q388858
# Rímac ibaia

Rímac ibaia, kitxuaz "Hizlari", Peruko ibai bat da. 204 kilometro luze ditu.
Huarochirí probintzian Nevado Paca mendiaren magalean jaio eta Lima eta Callao hirietatik igaro ondoren Ozeano Barean itsasoratzen da.
* Datuak: Q1343245
* Multimedia: Rimac River / Q1343245
# Amasa

Amasa Villabona-Amasako (Gipuzkoa) auzo bat da. Gaur egun hirigune garrantzitsuena Villabona baldin bada ere, Amasa da jatorrizko herria.

## Demografia

* Amasako biztanleria

## Ondasun nabarmenak

* Larrea baserria, monumentu izendatua.
* San Martin eliza, XVI. mendekoa.

## Kanpo estekak

* Datuak: Q12253318
* Multimedia: Amasa (Villabona) / Q12253318
# Aitze

Aitze Zarauzko (Gipuzkoa) auzoa da. Zarauzko hegoaldean dago, eta gehienbat baserriz osaturik dago.

## Demografia

* Aitzeko biztanleria

## Kanpo estekak

* Datuak: Q16515994
# Elkano (Zarautz)

    Artikulu hau Zarauzko auzoari buruzkoa da; beste esanahietarako, ikus «Elkano (argipena)».
Elkano Zarauzko (Gipuzkoa) landa-auzo bat da, hiriko hego-mendebaldean dago, herrigunetik urrun, Indamendi mendiaren magalean. Aiak inguratzen du eta bertan San Pedro baseliza eta jatetxe bat dago.
2016tik pilotaleku berria martxan daukate.

## Demografia

* Elkanoko biztanleria

## Ondarea

* San Pedro baseliza
* Santa Kruz baseliza

## Ikus, gainera

* Zarautz

## Kanpo estekak

* Datuak: Q12256745
* Multimedia: Elkano, Zarautz / Q12256745
# Urteta

Urteta Zarauzko (Gipuzkoa) auzoa da. Hiriaren hegoaldean dago, hirigunetik urrun eta Abendaño industriagunetik 2 kilometrora. Itsasotik 100 metrotara dago, eta han daude frontoi bat, elkarte-gastronomiko bat, eta San Sebastian baseliza. Festak urtarrilaren 20an ospatzen ditu auzoak.

## Inguru naturala

Urteta auzoko lurraldearen zati txiki bat, egun desagerturik dagoen Amiltzuri zahar baserria hain zuzen, Pagoetako natura parkearen barnean dago.

## Demografia

* Urtetako biztanleria

## Kanpo estekak

* Datuak: Q12268738
# Damien Hirst

Damien Steven Hirst (Bristol, 1965) artista ingelesa da, baita ere enpresari eta arte-biltzailea. 1990eko hamarkadan Young British Artists etiketa jarri zitzaien artista taldeko izen ezagunenetako bat da. 21. mendearen hasieran, Erresuma Batuko artista aberatsena izan liteke, Sunday Times egunkariko zerrendaren arabera.

## Estiloa

Heriotza da gai nagusietako bat Hirst-en lanetan. Serie ospetsu bat egin zuen hildako animaliak formaldehidoan gorde eta erakustren: marrazoa, ardiak, erdibitutako behi eta txahala... Beste lan batean, behi baten burua usteltzen utzi kutxa batean, eta euliak harekin nola elikatzen diren ikus zezakeen ikusleak. Euliak, halaber, hilda gero ere berrerabili izan zituen zirkulu beltz erraldoi bat egiteko. 2007an aurkeztu zuen, bestalde, For the Love of God (‘Jainkoarren’) pieza, zeinaa 8.601 diamantez estalitako giza-burezur bat den, heriotza eta luxua elkartuz.
Beste lan batzuetan, serie errepikakorrak egin izan ditu, edo gaixotasunekin zerikusia duten objektuen bildumak (kirurgiako tresneria edo zigarrokinak kantitate handietan batuz, adibidez).
Obra hauetarik asko lantegian, laguntzaile talde handiekin, egin izan ditu Hirstek, eta horrek beste artista batzuen kritika jaso du, hala nola David Hockneyrena.

## Erreferentziak

* ↑ Nicholson, Octavia. "Hirst, Damien (Steven)", Oxford Art Online (subscription). Retrieved 9 November 2008.
* ↑ "Glossary: Young British Artists (YBA)", Tate. Retrieved on 14 July 2009.
* ↑ "Hirst generation missing from Turner prize 2000 shortlist", The Guardian, 14 June 2000. Retrieved 11 September 2009.
* ↑ Richard Brooks, "It’s the fame I crave, says Damien Hirst," The Times, 28 March 2010
* ↑ Brooks, Richard. "Damien Hirst's earliest painting goes on sale", The Sunday Times, 6 April 2008. Retrieved 22 March 2010.
* ↑ Ltd, Science. «The Physical Impossibility of Death in the Mind of Someone Living - Damien Hirst» damienhirst.com (Noiz kontsultatua: 2018-09-03).
* ↑ Ltd, Science. «Mother and Child (Divided) - Damien Hirst» damienhirst.com (Noiz kontsultatua: 2018-09-03).
* ↑ El efecto Hirst.. (Noiz kontsultatua: 2018-09-03).
* ↑ Ltd, Science. «Horror at Home - Damien Hirst» damienhirst.com (Noiz kontsultatua: 2018-09-03).
* ↑ Berria.eus. «Artetik arterako tartea» Berria (Noiz kontsultatua: 2018-09-03).
* Datuak: Q294326
* Multimedia: Damien Hirst / Q294326
# Vicente López Carril

Vicente López Carril (La Coruña, 1942ko abenduak 2 – Gijon, 1980ko martxoak 29) espainiar txirrindulari bat izan zen, profesionala 1965 eta 1979 artean. Jesús López Carrilen anaia zen, hura ere txirrindularia izan baitzen.
Hiru itzuli handietan lortu zituen etapa garaipenak, 3 Frantziako Tourrean, non bost aldiz lehen 10en artean ere amaitu zuen, bat Italiako Giroan eta beste bat Espainiako Vueltan.
1980ko martxoan hil zen, 37 urte besterik ez zituelarik, hondartzan futbolean zebilela, garuneko isuri baten ondorioz. Carreñoko udaleko Kirol Patronatuak eta Candáseko kiroldegiak bere omenez daramate bere izena.

## Palmaresa

1963
* Nafarroako Itzuliko etapa 1
* Segoviako Itzulia
1964
* 2. Bidasoko Itzulian
* 2. Milk Racen
1965
* Loinaz Proba
* 7. Nafarroako Itzulian
1966
* Nafarroako Itzuliko etapa 1
* 2. Bidasoko Itzulian
* 4. Kataluniako Voltan
1967
* 8. Nafarroako Sari Nagusian (Espainiako errepideko mendiko txapelketa)
1969
* 2. Meatze Haranetako Itzulian
* 4. Kataluniako Voltan
* 7. Nafarroako Sari Nagusian
1970
* Kataluniako Voltako etapa 1
* 4. Euskal Herriko Itzulian eta Tarteko helmugen sailkapena
* 8. Midi Libreren Sari Nagusian
1971
* Meatze Haranetako Itzulia
* Italiako Giroko etapa 1
* 10. Frantziako Tourrean
1972
* Nafarroako Sari Nagusia
* 4. Italiako Giroan
* 9. Euskal Herriko Itzulian
1973
* Meatze Haranetako Itzulia
* 2. Aragoiko Itzulian eta etapa 1
* 3. Ordiziako Klasikan
* 5. Dauphiné Libérén
* 9. Frantziako Tourrean eta etapa 1
1974
* Espainiako errepideko txirrindularitza txapelketa
* 3. Montjuïceko Igoeran
* 3. Frantziako Tourrean eta etapa 1
* 4. Suitzako Itzulian
* 8. Italiako Giroan
1975
* Valentziako Erkidegoko Itzulia
* 3. Errioxako Itzulian
* 5. Frantziako Tourrean eta etapa 1
1976
* 5. Espainiako Vueltan eta etapa 1
* 2. Dauphine Liberen
* 10. Frantziako Tourrean
1977
* Asturiasko Itzulia
* Udaberriko Klasikoa
* Ordiziako Klasika
* Nafarroako Sari Nagusia
1978
* 10. Espainiako Vueltan

## Sailkapen orokorra Itzuli Handietan eta Munduko Txapelketan

| Itzulia/Lasterketa | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 |
| Italiako Giroa | 23. | - | - | - | 12. | 4. | - | 8. | 22. | - | 55. | - | - | - |
| Frantziako Tourra | - | 23. | - | 34. | 10. | - | 9. | 3. | 5. | 10. | 23. | - | UT | - |
| Espainiako Vuelta | 14. | 34. | 26. | 17. | - | 12. | 17. | - | - | 5. | - | 10. | 12. | - |
| Munduko txapelketa | - | - | - | - | - | 26. | 18. | - | 26. | 20. | 20. | - | - | - |

## Taldeak

* KAS (1970-1978)
* Teka (1979)

## Kanpo estekak

* Vicente López Carril - ProCyclingStats
* Datuak: Q2311111
* Multimedia: Vicente López Carril / Q2311111
# Meskita Urdina

Sultan Ahmed meskita (turkieraz: Sultanahmed Camii) edo Meskita Urdina Istanbulgo meskita nazionala da. 1609 eta 1616 artean eraiki zuen Mehmet Ağa arkitektoak, Sinan ezagunaren ikasle batek, Ahmed I.aren garaian. Beste meskita askok bezala, fundatzailearen hilobia, madrasa bat eta ospitale bat dauzka.

## Ezaugarriak

Hagia Sofia antzinako elizaren parean dago: biak lorategi bihurtutako espazio eder batez bananduta daude eta, Istanbuleko meskiten artean, 6 minarete dituen bakarra da.
Bere kanpoalde bikainak ez dio barnealde handiari itzalik egiten: hor, Izmirreko mosaiko eder talde batek tokiari giro berezia ematen dio.
Sinan Ibn Abdulmennan edo Mimar Sinan (turkierazko "Sinan Arkitektoa") edo, soilik, Koca Sinan ("Sinan Handia") otomandar gorteko arkitekto inperialen buruzagia izan zen (mimarbashi), eta hiru sultanen agindutara egon zen berrogeita hamar urtean, 1538 eta 1588 bitartean. Haren lanak otomandar inperioaren artearen bilketa bat dira (garai hartan gailenean zegoen) eta haren lorpen artistikoek Islamaren kontzeptu estetikoa irauli zuten.
21.043 azuleju jauregiko lantegietan egin ziren; bestetik, ehunka metro karratuko tapizak ehundegi inperialetan ehundu ziren eta oliozko lanparen kristalak atzerritik eraman ziren.

## Materialak

* Kanpoaldean: Bere fatxadako materialak harria eta marmola dira. Baliabide faltagatik, arkitektoak egitura eta trazadura egokitu behar izan zituen emaitza irregular batekin.
* Barnealdean: Meskitaren barrualdea 20.000 zeramikazko teila baino gehiagoz estalita eta apainduta dago, guztiz eskuz egindakoak. Gainera, 50 tulipan diseinu ezberdin dituzte eta beste batzuek loreak, fruituak eta altzifreak irudikatzen dituzte.

## Bitxikeriak

Eraikina Age of Empires 2 joko ezagunaren mirarietako bat da.
Irekitzen dute bakarrik egun bat urte osoan.

## Kanpo estekak

* Meskita barneko bisita birtuala (3D panoramak)
* Sultan Ahmet meskita
* Meskitako argazkiak azalpenekin
* Meskita Urdina
* Bereizmen Handiko argazkiak (Sultan Ahmed Camii)
* Datuak: Q80541
* Multimedia: Sultan Ahmed I Mosque / Q80541
# Alma minha gentil, que te partiste

Alma minha gentil, que te partiste Luís de Camões portugaldar poetak idatzitako sonetoa da. 1595ean argitaratu zen aurrenekoz, Rimas liburuan. Portugesezko sonetorik ospetsuenetako bat da.
| Alma minha gentil, que te partiste Tão cedo desta vida, descontente, Repousa lá no Céu eternamente E viva eu cá na terra sempre triste. Se lá no assento etéreo, onde subiste, Memória desta vida se consente, Não te esqueças daquele amor ardente Que já nos olhos meus tão puro viste. E se vires que pode merecer-te Alguma cousa a dor que me ficou Da mágoa, sem remédio, de perder-te, Roga a Deus, que teus anos encurtou, Que tão cedo de cá me leve a ver-te, Quão cedo de meus olhos te levou. | «Ene arima airosa, hain goiz joan zinena bizitza triste honetatik, atseden ezazu han Zeruan betierekoz eta bizi nadin ni hemen lurrean beti goibel. Han, eterezko eserlekuan, igo zinen tokian, bizitza honetako memoriarik ametitzen bada, ez ezazula ahaztu nire begietan hain garbi ikusi zenuen maitasun suhar hura. Eta ikusten baduzu ezertarako balio dizula zu erremediorik gabe galtzearen atsekabetik geratu zitzaidan nahigabeak Erregu egiozu urteak laburtu zizkizun Jainkoari nire begietatik eraman zintuen bezain goiz eraman nazala ni hemendik zu ikustera» Luís de Camões, Rimas (1595), XIII. sonetoa |

## Erreferentziak

* ↑ Camões, Luís de. Alma minha gentil, que te partiste. pt.wikisource.org.
* ↑ Camões, Luís de. Alma minha gentil, que te partiste. in: Lur erredakzioak euskaratua, Lur Entziklopedia Tematikoa, 1999. euskara.euskadi.eus.

## Kanpo estekak

* Datuak: Q15634423
# Camões (filma)

Camões portugaldar filma da, José Leitão de Barrosek zuzendua eta 1946ko Cannesko Zinemaldian estreinatua.
António Ferro idazle, kazetari, politikari eta diplomazialari portugaldarrak «lan bikain bat» bezala deskribatu zuen, eta gainera esan zuen ez zuela Cannesen saririk irabazi, «lehiaketa hartan eta une hartan nazionalismo handi eta hutsa modan ez zegoelako».

## Aktoreak

* António Vilar: Luís de Camões
* José Amaro: Manuel de Portugal poeta
* Igrejas Caeiro: André Falcão de Resende
* Paiva Raposo: Pero de Andrade Caminha
* Dina Salazar: Coimbrako burgesa
* Idalina Guimarães: Inês
* Leonor Maia: Leonor
* Manuel Lereno: Pero de Andrade Caminharen laguna
* Júlio Pereira: Pero de Andrade Caminharen laguna
* Carlos Moutinho: Pero de Andrade Caminharen laguna
* Eduardo Machado: Pero de Andrade Caminharen laguna
* João Amaro: Luís de Camõesen laguna
* Baltasar de Azevedo: Luís de Camõesen laguna
* Carlos Velosa: Luís de Camõesen laguna
* Cassilda de Albuquerque: Isabel
* Virgínia de Vilhena: Luísa
* Joselina Andrade: lehengusina
* Vasco Santana: Mal-Cozinhado
* José Vítor: anaia Bartolomeu Ferreira
* António Góis: Pedro Nunes
* Eunice Muñoz: Beatriz da Silva
* Luciana Mariani: Guimar Blasfé
* Carmen Dolores: Catarina de Ataíde / Natércia
* João Villaret: Joan III.a Portugalgoa
* Maria Brandão: Katalina Austriakoa
* Mário Santos: Catarina de Ataíderen aita
* Josefina Silva: Catarina de Ataíderen ama
* Alfredo Henriques: alkaidea
* Assis Pacheco : João da Silva
* Julieta Castelo: Maria infanta
* José Paulo: Jorge da Silva
* Fernando de Oliveira: Jorge da Silvaren laguna
* Costinha (Augusto Costa bezala): Gaspar Borges
* Sales Ribeiro: António Gonçalves inprimatzailea
* Maria Manuela Fernandes: Dinamene
* Armando Martins: Sebastian I.a Portugalgoa

## Erreferentziak

* ↑ (Frantsesez) «Camoens» Festival de Cannes (Noiz kontsultatua: 2024-11-14).
* ↑ (Portugesez) Leitão de Ramos, Jorge. (2012). Dicionário do Cinema Português 1895-1961. Leya, 67 or..

## Kanpo estekak

* Datuak: Q5028831
# Hana-Rawhiti Maipi-Clarke

Hana-Rawhiti Kareariki Maipi-Clarke (2002 - ) Zeelanda Berriko politikari bat da, Te Pāti Māoriko kidea eta Parlamentaria 2023ko hauteskundeetatik. 1853an hautatu zuten James Stuart-Wortleyren ostean inoiz egondako parlamentaririk gazteena da.
Maipi-Clarkeren arbasoak Waikato, Ngāpuhi, Ngāti Porou, Te Āti Awa, eta Ngāi Tahun bizi ziren. Potaka Maipi kazetaria bere aita da. Hana Te Hemara maorieraren aktibistaren biloba da. Hamiltonen estatua kentzea bultzatu zuen Taitimu Maipiren biloba da ere. Era berean, Wi Kateneren ondorengoa da, Zeelanda Berrian inoiz aukeratutako lehenengo parlamentario maoria.
2024ko azaroaren 14an mundu osoan hedatu zen ekintza baten protagonista izan zen, maorien eta Monarkiaren arteko harremana berrikusteko eztabaida batean. Protesta gisa Itunaren Printzipioen Legea erditik apurtu zuen, eta Ka Mate haka egin zuen. Gerry Bronwlee parlamentuko presidenteak saioa eten zuen eta Maipi-Clarke egun batez kaleratu zuen Parlamentutik.

## Erreferentziak

* ↑ (Ingelesez) «Introducing the One Young World Politician of the Year Award 2024 Winners | One Young World» www.oneyoungworld.com (Noiz kontsultatua: 2024-11-15).
* ↑ Txantiloi:En-nz «Te Pāti Māori announces list, may elect NZ's youngest MP, aged 20» RNZ 2023-08-20 (Noiz kontsultatua: 2024-11-15).
* ↑ (Ingelesez) «Te Pāti Māori promotes youth to Parliament list» Te Ao Māori News (Noiz kontsultatua: 2024-11-15).
* ↑ «The Waikato Times» www.waikatotimes.co.nz (Noiz kontsultatua: 2024-11-15).
* ↑ (Ingelesez) nz.parliament, Source:. (2024-11-14). «MP rips up bill, leads haka as NZ parliament erupts over Waitangi treaty bill – video» The Guardian ISSN 0261-3077. (Noiz kontsultatua: 2024-11-15).
* ↑ (Ingelesez) «Watch: Haka interrupts vote for the Treaty Principles Bill» RNZ 2024-11-14 (Noiz kontsultatua: 2024-11-15).

## Kanpo estekak

* Datuak: Q121645868
* Multimedia: Category:Hana-Rawhiti Maipi-Clarke / Q121645868
# Elizabeth Cooke

Elizabeth Russell, Lady Russell, jaiotzez Elizabeth Cooke, Elizabeth Hoby bere lehen ezkontzan (1528-1609) ingeles aitoren alaba izan zen. Elisabet I.a erreginaren gorteko kidea izan zen eta bere poesia finduagatik eta bere talentu musikalagatik ezaguna izan zen. 1596an, Londresko Blackfriars antzokiaren berreraiketaren aurkako ahotsetako bat izan zen.

## Bizitza

Gidea Aretoan jaio zen, Essex-en, Eduardo VI.aren tutorea izan zen Anthony Cooke-n hirugarren alaba. Cooke-k lau alabak goi mailean hezitu zituen garai hartarako. Elizabeth-en ahizpa Anne Bacon erudito nabarmena izan zen. Elizabeth trabea izan zen latinez eta frantsesez.
Elizabeth lehen ezkontza 1558ko ekainaren 27an izan zen, Thomas Hoby-rekin, Bisham Abbey-en, Berkshire-en, Baldassare Castiglione-ren Courtier-en liburua ingelesera itzultzeagatik ospetsua zenarekin. 1566ko martxoan zaldun izan zen eta Frantzian ingeles enbaxadore bihurtu zen. Bikotea Parisera joan zen bizitzera. Thomas hil zen uztailean. Elizabeth Elisabet erreginaren dolumin gutun bat jaso zuen.
Elizabeth Thomas Hoby-rekin hiru seme-alaba izan zituen: Edward (1560-1617), 1571an haurtzaroan hil ziren bi neskatxa, eta, Thomas hil ondoren, Thomas Posthumus (1566-1640) deitutako beste mutil bat. Bisham-en, Berkshire-ko parrokia-elizan, senarrarentzako oroitzapenezko kapera bat eraiki zuen.
* Datuak: Q5362982
# Mary Sidney

Mary Herbert, Pembrokeko kondesa (jatorriz Sidney; 1561eko urriaren 27a - 1621eko irailaren 25a) izan zen bere poesia eta mezenasgo literarioari esker ospe handia lortu zuen lehen emakume ingelesetako bat. 39 urte zituenerako, bere anaia Philip Sidney, Edmund Spenser eta William Shakespeare-rekin batera zerrendatu zuten bere garaiko egile garrantzitsuenetako bat bezala John Bodenham- en Belvedere bertso bilduman. Bere antzezlan Antonius-en eragina zabal onartua da; eredu klasikoetan oinarritutako bakarrizketan interesa berpiztu zuen eta ziur asko iturri izan zen, besteak beste, Samuel Daniel-en Cleopatra (1607) eta Shakespeareren Antony and Cleopatra (1594) lanentzat. Sidney ezaguna zen, baita ere, Garaipenak poesia antologiako Petrarca -ren "Heriotzaren garaipena" itzultzeagatik; baina poesian bere ospea ziurtatu zuena bere Salmoen itzulpen lirikoa izan zen.

## Erreferentziak

* ↑ 1564-1616., Shakespeare, William,; Bevington, David M.,. (1990). Antony and Cleopatra. Cambridge: Cambridge University Press ISBN 0521252563. OCLC .19623640.
* Datuak: Q469059
* Multimedia: Mary Sidney Herbert / Q469059
# Detroit Tigers

Detroit Tigers AEBtako Michigan estatuko Detroit hirian egoitza duen MLB ligako beisbol talde bat da. Etxeko partiduak Comerica Park estadioan jokatzen ditu.

## Palmarera

* MLBko txapelketak (4): 1984, 1968, 1945 eta 1935
* Amerikar Ligako Txapelketak (11): 2006, 1984, 1968, 1945, 1940, 1935, 1934, 1909, 1908 eta 1907
* Ekialdeko Dibisio Txapelketak (3): 1987, 1984 eta 1972
* Erdialdeko Dibisio Txapelketak (4): 2014, 2013, 2012 eta 2011

## Iruditegia

* Comerica Park.
* Ty Cobb.
* Hank Greenberg.
* Justin Verlander jaurtitzailea.

## Estadioak

* Comerica Park (2000-gaur egun)
* Tiger Stadium (1912-1999)
** Briggs Stadium (1938-1960)
** Navin Field (1912-1938)
* Bennett Park (1896-1911)
* Burns Park (Igandeetan, 1901-1902)
* Boulevard Park (1894-1895

## Erretiratutako zenbakiak

* Sparky Anderson 11
* Charlie Gehringer 2
* Hank Greenberg 5
* Al Kaline 6
* Hal Newhouser 16
* Willie Horton 23
* Jackie Robinson 42
* Ty Cobb Cobb

## Kanpo estekak

* Detroit Tigers taldearen webgunea (Ingelesez)
* Datuak: Q650855
* Multimedia: Detroit Tigers / Q650855